laion/Wikipedia-Exotic huggingface dataset:
Dzierzgonka

Dzierzgonka (saksa keeles Sorgenort) on küla Poolas Warmia-Masuuria vojevoodkonnas Elblągi maakonnas Markusy vallas. Dzierzgonka asub Żuławy tasandikul Dzierzgońi jõe ääres, maakonnakeskusest Elblągist ligi 14 km lõunas. https://bdl.stat.gov.pl/api/v1/data/localities/by-unit/042815404042-0152106?var-id=1639616&format=jsonapi, vaadatud 6.10.2022.
Laheküla (Hiiumaa)

Laheküla on Hiiumaal Hiiumaa vallas Käinast idas Käina lahe ääres asuv küla. Enne Eesti omavalitsuste haldusreformi 2017. aastal kuulus küla Käina valda. Lahekülast põhjas asub Putkaste, läänes Käina ja idas Vaemla. Kohanimi tuleb eestikeelsetest sõnadest 'laht' ja 'küla' Kohanime on 1726. aastal mainitud Vaemla mõisa all. Alates 1945. aastast kandis asula nime Lahe-Nurme ja alates 1970. aastast Lahe. Küla rannikuala hõlmab Käina lahe–Kassari maastikukaitseala. Küla alale jäävad Naaskelrahu, Nuudirahu ja Vaherahu. Laheküla kuulus ajalooliselt Vaemla mõisa alla. 1725.–1726. aasta Läänemaa adramaarevisjonis oli külas 7 talunikku: Lepiko Jüri, Jõe Wiedas, Jõe Erick, Lamba Andres Siem, Körtzi Jüri, Lamba Erick ja Ninna Jack. Hiljem küla likvideeriti. 20. sajandil kujunes asustus Putkaste mõisa alale asutatud Putkaste asunduse osana, mis paiknes ülejäänud asundusest eraldi ja sellepärast pakuti talle 1939 eraldi nimeks Nurme. Rahvas ei võtnud seda nime omaks. Kui 1977 asundused likvideeriti, liideti Laheküla Käinaga, aga 1997 taastati omaette külana. Küla piirneb põhjas Suuremõisa–Käina–Emmaste maanteega, läänes Kärdla–Käina maanteega. Küla läbib Kapteni tee. Maa-amet, vaadatud 21.11.2020. Statistikaameti statistika andmebaas, vaadatud 3.02.2024. Eesti haldus- ja asustusjaotuse klassifikaator, vaadatud 9.06.2014. Marja Kallasmaa: artikkel "Laheküla" Eesti kohanimeraamatus. Tallinn: Eesti Keele Sihtasutus, 2016.
Medņi (Stāmeriena vald)

Medņi on küla (mazciems) Lätis Gulbene piirkonnas Stāmeriena vallas. Küla asub valla lõunaosas. Varem asus seal Ieriķi–Gulbene–Abrene raudteel Medņi raudteepeatus. Aastal 2000 oli külas 19 elanikku. Vietvārdu datubāze
Stancmuiža

Stancmuiža on küla (mazciems) Lätis Gulbene piirkonnas Stāmeriena vallas. Küla asub valla lääneosas Stāmeriena järve kaldal. Asulas on Stancmuiža bussipeatus. Aastal 2000 oli külas 10 elanikku. Autotransporta direcija Vietvārdu datubāze
Bartąg

Bartąg (saksa keeles Groß Bertung, aastatel 1928–1945 Bertung) on küla Poolas Warmia-Masuuria vojevoodkonnas Olsztyni maakonnas Stawiguda vallas. Bartąg asub Łyna jõe ääres, maakonnakeskuse Olsztyni kesklinnast ligi 7 km lõunas. Dane statystyczne Gmina Stawiguda
Enid (Oklahoma)

Enid on linn USA-s Oklahoma osariigis, Garfieldi maakonna halduskeskus. See asub Oklahoma Cityst 110 km kaugusel põhjas. Elanike arv on 2020. aasta rahvaloenduse kohaselt 51 308. 2010. aasta USA rahvaloenduse järgi oli elanikke 49 379. See on elanike arvult osariigi üheksas linn. Enid asutati 1893. aastal Cherokee Outleti piirkonna avamisel, kus elasid tšerokiid. Linn on saanud nime tegelase järgi Alfred Tennysoni teosest "Idylls of the King". Enid sai linnaõigused 1904. aastal. Linn hakkas kiiresti kasvama pärast raudteeliinide ehitamist ja nafta avastamist 1910. aastatel ning Teise maailmasõja järel. Enidis valitsevad kuumad suved ning külmad ja sageli lumised talved. Kevadel võib esineda tornaadosid. Kõrgeim mõõdetud õhutemperatuur Enidis on 48 °C, mis mõõdeti 1936. aastal. Madalaim temperatuur mõõdeti 1905. aastal, mil oli −29 °C külma. Sademeid esineb 871 mm/a. Kõige enam sajab juunis (132 mm) ning kõige vähem jaanuaris (27 mm). Peamised majandusallikad on nisu, karjakasvatus ja nafta. Olulised on teravilja jahvatamine, lihatöötlemine, piimakarjandus, naftatöötlemine, soola- ja ammoniaagitootmine. Enid on tuntud USA nisupealinnana ("Wheat Capital of the United States"). Aastatel 1906–1998 asus linnas ülikool. Linna läbivad maanteed Route 81 ja Route 412. Linna lähedal asub Vance'i õhujõudude baas. 2016 U.S. Gazetteer Files Explore Census Data – Enid city, Oklahoma, vaadatud 18.12.2021. 2020 United States Census, vaadatud 1.01.2022.  Enid (Oklahoma) – pildid, videod ja helifailid Wikimedia Commonsis http://www.enid.org/
Lelu

Lelu on küla Hiiu maakonnas Hiiumaa vallas Käinast läänes. Enne Eesti omavalitsuste haldusreformi 2017. aastal kuulus küla Käina valda. Lelust põhjas asub Pärnselja, läänes Kaderna ja Kuusiku, lõunas Emmaste-Kurisu ja Ligema ning idas Taterma ja Ühtri külad. Kohanimi tuletub isikunimest. Kohanime on esmamainitud 1565. aastal kujul Lello. Lelu küla rahvast on hiidlaste seltside traditsioonilises jaotuses kutsutud hundijölkajateks kunagise huntide rohkuse ja hundijahi tõttu metsades küla lähedal. Lelu lääneosa läbib Jausa oja, põhjaosa aga Luguse jõgi. Küla keskel asub Lelu peakraav. Külas kasvavad kaitsealused Putkaste jugapuud. Külas asus kunagi metskonna taimla. Küla lääneosas asub Leluselja piirkond. Osa Lelu külast kuulus ajalooliselt Käina pastoraadi alla (Suur-Lelu), osa Vaemla mõisa alla. 1565 elas Agapäe vakuses talunik Lello Pett(er). Läänemaa 1725–1726 adramaarevisjoni järgi oli Vaemla mõisale kuulunud Lelu külas 19 talu. 1835 oli Käina pastoraadile kuuluvas Suur-Lelus 9 talu, külaelanikud said perekonnanimedeks Alas (Allas), Andrus, Erast, Kalm, Koppel, Mühl, Nurm, Padu (Paddo), Põlder, Pähkel, Samm, Telg, Tiik, Valla (Walla), Veel (Weel) ja Venda (Wenda). Lelu küla läbib Valgu–Lelu–Leemeti tee, kus asub Leluselja bussipeatus. Küla lõunaosa läbib Nurste–Kuriste tee. Maa-amet, vaadatud 21.11.2020. Statistikaameti statistika andmebaas, vaadatud 4.02.2024. Eesti haldus- ja asustusjaotuse klassifikaator, vaadatud 9.06.2014. Marja Kallasmaa: artikkel "Lelu" Eesti kohanimeraamatus. Tallinn: Eesti Keele Sihtasutus, 2016. Hugo Puss. Hiidlaste seltsid. Etüüd Hiiumaa siseetnonüümika alalt. Keel ja Kirjandus 1973, nr 11, lk 679. Käina kihelkonna perekonnanimede panemise raamat; Rahvusarhiiv RA,EAA.1864.2.VIII-196; 1835
László Bénes

László Bénes (sündinud 9. septembril 1997 Dunajská Stredas) on ungari rahvusest Slovakkia jalgpallur, kes mängib Saksamaa kõrgliigaklubis Union Berlin ja Slovakkia jalgpallikoondises. 2007. aastal liitus ta kodulinnaklubiga Dunajská Streda DAC 1904. 2011. aastal siirdus ta Ungari klubisse Győri ETO. Győri põhimeeskonnas debüteeris ta hooajal 2014/15. 2015. aasta veebruaris sõlmis ta kolmeaastase lepingu Slovakkia kõrgliigaklubiga Žilina. 2016. aasta juulis sõlmis ta lepingu Saksamaa kõrgliigaklubisse Mönchengladbachi Borussia. 5. aprillil 2017 lõi ta mängus Hertha BSCi vastu oma esimese värava Saksamaa kõrgliigas (mäng lõppeski Hertha 1:0 võiduga). Hooaja 2018/19 teises pooles mängis ta laenul Saksamaa esiliigaklubis Kieli Holstein ja hooaja 2020/21 teises pooles Saksamaa kõrgliigaklubis FC Augsburg. 2022. aasta juunis sõlmis ta nelja-aastase lepingu Saksamaa esiliigaklubiga Hamburger SV. Esimesel hooajal lõi ta Saksamaa esiliigas kuus väravat ja teisel 13 väravat. 2024. aasta juunis siirdus ta Union Berlini. Slovakkia jalgpallikoondises debüteeris 10. juunil 2017 sõprusmängus Leedu vastu. Koondisekarjääri esimese värava lõi ta 1. juunil 2021 sõprusmängus Bulgaaria vastu. Ta kuulus Slovakkia koondisse 2021. aasta Euroopa meistrivõistlustel ja 2024. aasta Euroopa meistrivõistlustel. https://www.national-football-teams.com/player/68285/Laszlo_Benes.html (vaadatud 14.8.2022)
Staniątki

Staniątki on küla Poolas Väike-Poola vojevoodkonnas Wieliczka maakonnas Niepołomice vallas. Staniątki asub Niepołomicest 3 km lõunaedelas, Wieliczkast ligi 10 km idas ja Krakówi kesklinnast ligikaudu 19 km idakagus. Staniątkis asub benediktlaste klooster. https://bdl.stat.gov.pl/api/v1/data/localities/by-unit/011212019045-0328835?var-id=1639616&format=jsonapi, vaadatud 4.10.2022. The Monastery and Church of The Benedictine Sisters, Staniątki Visit Małopolska
Skujenieki

Skujenieki on küla (skrajciems ehk hajaküla) Lätis Gulbene piirkonnas Litene vallas. Küla asub valla loodeosas Salenieki soo kirdeservas. Vietvārdu datubāze
Zāģernieki

Zāģernieki on küla (mazciems) Lätis Gulbene piirkonnas Litene vallas. Küla asub valla põhjaosas. Asulas on Zāģernieki bussipeatus. Vietvārdu datubāze Autotransporta direcija
Grajów

Grajów on küla Poolas Väike-Poola vojevoodkonnas Wieliczka maakonnas Wieliczka vallas. Grajów asub Wieliczkast ligi 6 km lõunakagus ja Krakówi kesklinnast umbes 18 km lõunakagus. https://bdl.stat.gov.pl/api/v1/data/localities/by-unit/011212019055-0340658?var-id=1639616&format=jsonapi, vaadatud 4.10.2022.
Aurava

Aurava (ka Aurova) on küla (mazciems) Lätis Gulbene piirkonnas Litene vallas. Küla asub valla kirdeosas. Auravast saab alguse Apkārtupe jõgi. Seal kasvav tamm ümbermõõduga 4 meerit on looduskaitse all. Vietvārdu datubāze Latvijas īpaši aizsargājamām dabas teritorijām dabas datu pārvaldības sistēmā OZOLS
Ligema

Ligema on küla Hiiu maakonnas Hiiumaa vallas. Enne Eesti omavalitsuste haldusreformi 2017. aastal kuulus küla Käina valda. Ligema piirneb põhjas Taterma ja Lelu, läänes Emmaste-Kurisu, lõunas Muda küla ja idas Kuriste külaga. Kohanime aluseks võib olla sõna lige 'märg + maa'. Koha kirjapanekuis vahelduvad ka sõnad liga 'märg mustus, lima'; ligu 'linaleotamise koht' ja ligi. Kohanime on esmamainitud 1576. aastal. Küla läbib Jausa oja. Ligema küla kuulus ajalooliselt Emmaste mõisa koosseisu. 1576 elas Agapäe vakuses talunik Lickama Berttell ja 1666 uusasunik Liggima Erich. Küla liideti nõukogude ajal Tatermaga ja taastati 1997. aastal. Küla ühe esmaasuka kohta on pärimus, mille alusel andis 1810 mõisnik Taterma Mihklile valida: kas ta läheb nekrutiks või Ligema karjamõisa peremeheks. Ühe versiooni järgi andis mõisnik talle paari hobuseid, ühe paari härgi, ühe sulase ja ühe ümmardaja. Kui ta suutis ühe aasta ilma tülita hakkama saada, siis saavat karjamõisa endale. Teise versiooni järgi andnud mõisnik kevadel Mihklile kõige viletsama hobuse, riiaka karjatüdruku ja öelnud: 'Kui tood sügisel sama saagi kui varemalt, saad mõisa endale.' Ligema küla läbib Valgu–Lelu–Leemeti tee, kus asub Ligema bussipeatus. Ligemal asus priilaste kabel. Maa-amet, vaadatud 21.11.2020. Statistikaameti statistika andmebaas, vaadatud 4.02.2024. Eesti haldus- ja asustusjaotuse klassifikaator, vaadatud 9.06.2014. Marja Kallasmaa: artikkel "Ligema" Eesti kohanimeraamatus. Tallinn: Eesti Keele Sihtasutus, 2016. Jan Kõrva: Ligema küla. Kuriste külaseltsi leht.
Vārpiņas

Vārpiņas on küla (mazciems) Lätis Gulbene piirkonnas Litene vallas. Küla asub valla idaosas Apkārtupe ja Pedetsi jõe vahelisel alal. Vietvārdu datubāze
Węgrzce Wielkie

Węgrzce Wielkie on küla Poolas Väike-Poola vojevoodkonnas Wieliczka maakonnas Wieliczka vallas. Węgrzce Wielkie asub Wieliczkast umbes 5 km kirdes ja Krakówi kesklinnast ligikaudu 13 km idakagus. https://bdl.stat.gov.pl/api/v1/data/localities/by-unit/011212019055-0341706?var-id=1639616&format=jsonapi, vaadatud 4.10.2022.
Silenieki (Litene vald)

Silenieki on küla (mazciems) Lätis Gulbene piirkonnas Litene vallas. Küla asub valla lõunaosas Pedetsi jõe ääres. Silenieki jääb osaliselt Sita ja Pedetsi luha kaitsealale. Looduskaitse all on tammed ümbermõõtudega 5,37 meetrit, 5,21 meetrit ja 4,71 meetrit. Aastal 2007 oli külas ligikaudu 10 elanikku. Latvijas īpaši aizsargājamām dabas teritorijām dabas datu pārvaldības sistēmā OZOLS Vietvārdu datubāze
Stryszowa

Stryszowa on küla Poolas Väike-Poola vojevoodkonnas Wieliczka maakonnas Gdówi vallas. Stryszowa asub Wieliczkast umbes 14 km lõunakagus ja Krakówi kesklinnast ligikaudu 26 km kagus. Sołectwa Gmina Gdów
Lešķi

Lešķi on küla (mazciems) Lätis Gulbene piirkonnas Litene vallas. Küla asub valla keskosas Pedetsi jõe ääres. Seal asuvad Lešķi muinaskalmed ehk Kalmepõld on muinsusmälestisena riikliku kaitse all. Aastal 2007 oli külas 16 elanikku. "Valsts kultūras pieminekļu aizsardzības inspekcija". Originaali arhiivikoopia seisuga 14. august 2022. Vaadatud 14. augustil 2022. Vietvārdu datubāze
Mierzeń

Mierzeń on küla Poolas Väike-Poola vojevoodkonnas Myślenice maakonnas Raciechowice vallas. Mierzeń asub Myślenicest ligi 17 km idas ja Krakówi kesklinnast umbes 27 km kagus. https://bdl.stat.gov.pl/api/v1/data/localities/by-unit/011212009052-0332950?var-id=1639616&format=jsonapi, vaadatud 4.10.2022.
Karjala ANSV

Karjala ANSV oli autonoomne nõukogude sotsialistlik vabariik Vene SFNV ja Vene NFSV koosseisus aastatel 1923–1940 ja 1956–1991. Karjala ANSV moodustati 25. juulil 1923 varasema Karjala Töörahva Kommuuni asemel. Aastatel 1940–1956 oli Karjala liiduvabariigi staatuses (Karjala-Soome NSV) ega kuulunud Vene NFSV-sse. Karjala Vabariik Karjala-Soome NSV Karjala Töörahva Kommuun Ida-Karjala Karjala ülestõus Soome Demokraatlik Vabariik Põhja-Ameerika soomlaste ümberasumine Karjala ANSV-sse
Mäeküla (Hiiumaa)

Mäeküla on küla Hiiu maakonnas Hiiumaa vallas Käinast põhjas. Enne Eesti omavalitsuste haldusreformi 2017. aastal kuulus küla Käina valda. Mäeküla piirneb põhjas ja idas Allika ja läänes Moka külaga ning lõunas Käinaga. Mäe on Eestis populaarne kohanimi. Küla oli moodustunud 20. sajandi alguseks. Mäeküla ala kuulus ajalooliselt Putkaste mõisa alla. 20. sajandi alguses moodustunud küla kuulus 1977–1997 Käina koosseisu. Kogu Mäeküla piirneb suuremate teedega: põhjas Allika–Moka tee, läänes Käina–Hüti tee, lõunas Suuremõisa–Käina–Emmaste maantee ja idas Kärdla–Käina maantee. Maa-amet, vaadatud 21.11.2020. Statistikaameti statistika andmebaas, vaadatud 6.02.2024. Eesti haldus- ja asustusjaotuse klassifikaator, vaadatud 9.06.2014. Marja Kallasmaa: artikkel "Mäeküla" Eesti kohanimeraamatus. Tallinn: Eesti Keele Sihtasutus, 2016.
Raciechowice

Raciechowice on küla Poolas Väike-Poola vojevoodkonnas Myślenice maakonnas, Raciechowice valla halduskeskus. Raciechowice asub Myślenicest umbes 15 km idas ja Krakówi kesklinnas ligikaudu 24 km lõunakagus. https://bdl.stat.gov.pl/api/v1/data/localities/by-unit/011212009052-0333090?var-id=1639616&format=jsonapi, vaadatud 4.10.2022.
Kawec

Kawec on küla Poolas Väike-Poola vojevoodkonnas Myślenice maakonnas Raciechowice vallas. Kawec asub Myślenicest umbes 20 km idas ja Krakówi kesklinnast ligikaudu 31 km lõunakagus. https://bdl.stat.gov.pl/api/v1/data/localities/by-unit/011212009052-0332660?var-id=1639616&format=jsonapi, vaadatud 4.10.2022.
Żerosławice

Żerosławice on küla Poolas Väike-Poola vojevoodkonnas Myślenice maakonnas Raciechowice vallas. Żerosławice asub Myślenicest umbes 21 km idas ja Krakówi kesklinnast ligikaudu 33 km kagus. https://bdl.stat.gov.pl/api/v1/data/localities/by-unit/011212009052-0333285?var-id=1639616&format=jsonapi, vaadatud 4.10.2022.
Tenczyn

Tenczyn on küla Poolas Väike-Poola vojevoodkonnas Myślenice maakonnas Lubieńi vallas. Tenczyn asub Myślenicest umbes 17 km ja Krakówi kesklinnast ligikaudu 42 km lõunas. Küla on asutatud 1498. aastal. Tenczyn on suvituskoht. Tenczyn Beskid Wyspowy Tenczyn Encyklopedia PWN. Vaadatud 29. detsembril 2023
Ely (Nevada)

Ely on linn Ameerika Ühendriikide Nevada osariigis, White Pine'i maakonna halduskeskus ja ainus linn. Elanike arv on 2020. aasta rahvaloenduse kohaselt 3924. 2010. aastal oli seal 4255 elanikku. Enne eurooplaste tulekut elasid piirkonnas läänešošonid. 1868. aastal avastati Ely lähedal vaske. Ely asutati Poniekspressi ja Central Overland Route'i kaubatee peatuskohana. 1878. aastal ehitati esimene vasesulataja ja avati postkontor. 1887. aastal sai Ely White Pine'i maakonna halduskeskuseks. 20. sajandi alguses algas suurema vasetoodanguga Elys buum. 1902. aastal sai Ely ettevõtte Nevada Consolidated Copper Corporation peakorteriks ning 1906. aastal ehitati Ely ja Cobre'i vahele Nevada Northern Railway raudteeliin. 1907. aastal oli linnas umbes 2000 elanikku, tänavavalgustus ja kaks päevalehte. Terves maakonnas töötas ligi 30 kaevandusettevõtet. Pärast kaevanduste sulgemist 1980. aastatel lõpetas tegevuse ka raudtee. Linna suurimaks tööandjaks sai osariiklik vangla. Linn on saanud nime ilmselt Vermontist pärit kaevandusettevõtte presidendi Smith Ely järgi. Linnas asub Nevada Northern Railway muuseum. Linna läbivat maanteed U.S. Route 50 nimetatakse "Ameerika üksildasemaks maanteeks". Linnas valitseb poolariidne kliima. Ööpäevased õhutemperatuuri muutused on üsna suured. Kõige soojemad kuud on juuli ja august, mil õhutemperatuur võib tõusta 30 °C, kuid ka suvekuudel võib öösiti esineda miinuskraade. Talvel langeb õhutemperatuur sageli alla –10 °C. Kõrgeim mõõdetud õhutemperatuur Elys on 38 °C, mis mõõdeti 18. juulil 1998. Madalaim temperatuur mõõdeti 6. veebruaril 1989, mil oli −34 °C külma. Sajab 248 mm/a. Lund sajab aastas 129 cm. 2016 U.S. Gazetteer Files 2020 United States Census, vaadatud 1.01.2022.  Ely (Nevada) – pildid, videod ja helifailid Wikimedia Commonsis http://www.elycity.com/
Janez Drnovšeki kolmas valitsus

Janez Drnovšeki kolmas valitsus oli Sloveenia valitsus 27. veebruar 1997 kuni 7. juuni 2000. [1]
Emilcin

Emilcin on küla Poolas Lublini vojevoodkonnas Opole Lubelskie maakonnas Opole Lubelskie vallas. Emilcin asub Opole Lubelskiest umbes 5 km idas ja Lublinist ligikaudu 38 km lääneedelas. Väidetavalt olevat 10. mail 1978 Emilcinit külastanud ufo. Tulnukad olevat viinud kohaliku talupoja Jan Wolski (1907–1990) mõneks ajaks uurimiseks oma lennumasina pardale. 2005. aastal püstitati Emilcinisse tulnukate külaskäigu mälestuseks mälestussammas. Pae Marek Kępa:A Tale Out Of This World: Alien Abduction & The Communist Regime culture.pl, 17. juuli 2017. UFO w Polsce? Jak rolnik podwiózł na wozie kosmitów Historii Do Rzeczy, 10. mai 2022.
You FM

Narva FM oli venekeelne raadio Eestis. Narva FM oli kuuldav Narvas 15. augustini 2022 sagedusel 89,8 MHz. Eesti raadiojaamade loend
Orel Mangala

Orel Johnson Mangala (sündinud 18. märtsil 1998 Brüsselis) on Belgia jalgpallur, kes mängib poolkaitsjana Prantsusmaa kõrgliigaklubis Lyoni Olympique ja Belgia jalgpallikoondises. 2017. aasta juunis sõlmis ta nelja-aastase lepingu Saksamaa kõrgliigaklubiga VfB Stuttgart ning hooajal 2017/18 debüteeris ta Saksamaa kõrgliigas. Hooajal 2018/19 oli ta laenul Saksamaa esiliigaklubis Hamburger SV. 2021. aasta juunis pikendas ta Stuttgardiga lepingut kolme aasta võrra. 2022. aasta juulis sõlmis ta lepingu Inglismaa Premier League'i klubiga Nottingham Forest. Esimese värava Inglismaa kõrgliigas lõi ta 4. aprillil 2023 mängus Leeds Unitedi vastu. 2024. aasta veebruaris läks ta Nottingham Forestist laenule Lyoni Olympique'i. Belgia noortekoondistes mängis Mangala alates 2013. aastast. 2015. aastal saavutas ta Belgia kuni 17-aastaste koondisega noorte maailmameistrivõistlustel kolmanda koha. Belgia jalgpallikoondises debüteeris ta 26. märtsil 2022 sõprusmängus Iirimaa vastu. Ta on Kongo päritolu. Club, Nottingham Forest Football. "Forest confirm Orel Mangala signing". Nottingham Forest Football Club. https://www.transfermarkt.com/orel-mangala/nationalmannschaft/spieler/289592 (vaadatud 14.8.2022) "Le footballeur international Orel Mangala veut assister des jeunes prisonniers au Congo-Kinshasa". 11. detsember 2017.  Orel Mangala – pildid, videod ja helifailid Wikimedia Commonsis Profiil Nottingham Forresti kodulehel
Joe Worrall

Joseph Adrian Worrall (sündinud 10. jaanuaril 1997 Hucknallis) on Inglismaa jalgpallur, kes mängib keskkaitsjana Inglismaa Premier League'i klubis Nottingham Forest. Nottingham Foresti akadeemiaga liitus ta 2011. aastal. Hooaja 2015/16 teises pooles oli ta laenul Inglismaa tugevuselt neljanda liiga klubis Dagenham & Redbridge. Nottingham Foresti põhimeeskonnas debüteeris Worrall 2016. aasta oktoobris. Hooajal 2018/19 oli ta laenul Šotimaa kõrgliigaklubis Rangers. Hooajal 2019/20 kujunes Worrall peatreener Sabri Lamouchi käe all Nottingham Foresti võtmemängijaks, kuuludes algkoosseisu kõigis 46 Inglismaa esiliiga mängus. 2020. aasta veebruaris pikendas ta klubiga lepingut nelja aasta võrra. Hooajal 2020/21 valiti Worrall Nottingham Foresti hooaja parimaks mängijaks. Hooajal 2021/22 oli Worrall regulaarselt Nottingham Foresti kapten, kuna senine kapten Lewis Grabban ei saanud vigastuse tõttu mängida. Ta aitas Nottingham Forestil sel hooajal kindlustada pääs Inglismaa kõrgliigasse ning hooaja lõpus valiti ta koos meeskonnakaaslaste Ryan Yatesi ja Djed Spence'iga Inglismaa esiliiga hooaja sümboolsesse koosseisu. 2022. aasta augustis määrati Worrall algavaks hooajaks Nottingham Foresti kapteniks. 2017. aastal mängis Worrall Inglismaa kuni 20-aastaste ja kuni 21-aastaste koondistes. "Worrall signs new contract". www.nottinghamforest.co.uk. Vaadatud 11. septembril 2020. "Joe Worrall named Nottingham Forest captain".
Obrocz

Obrocz on küla Poolas Lublini vojevoodkonnas Zamośći maakonnas Zwierzynieci vallas. Obrocz asub Zwierzyniecist vahetult kagus, Zamośćist ligikaudu 21 km edelas ja Lublinist umbes 78 km lõunakagus. 1. jaanuaril 2010 ühendati osa küla territooriumist (136,92 ha) Zwierzynieci linnaga. Rozporządzenie Rady Ministrów z dnia 28 lipca 2009 r. w sprawie utworzenia, ustalenia granic i nazw gmin oraz siedzib ich władz, ustalenia granic niektórych miast oraz nadania niektórym miejscowościom statusu miasta.
Mäeltse

Mäeltse on küla Hiiu maakonnas Hiiumaa vallas. Enne Eesti omavalitsuste haldusreformi 2017. aastal kuulus küla Käina valda. Mäeltse küla piirneb põhjas ja läänes Kolga, lõunas Moka, kagus Allika ja idas Ristivälja külaga. Mäeltse küla asub kõrgendikul, mistõttu nimi on tuletis sõnast mägi. Küla on mainitud 17. sajandi lõpus nimega Mälsä by. Mäeltse küla läbib Ristivälja peakraav. Mäeltse küla kuulus ajalooliselt Putkaste mõisa alla. Talud olid vahepeal Kolga küla koosseisus, kus Läänemaa 1725–1726 adramaarevisjoni alusel elasid talunikud Melste Matz ja Melste Hans. 1835 oli moodustunud Mäeltse küla, kus asus 4 talu, mille elanikud said omale perekonnanimedeks Johannes, Kurrae, Leitus, Mäeltsemees (Maelzemees), Peterson, Punnis ja Ränk. Mäeltset läbib põhjast lõunasse Käina–Hüti tee, millega ristub Ristivälja–Kolga–Käina tee. Külas asub bussipeatus. Mäeltse külas asub Käina baptistikoguduse palvela. Maa-amet, vaadatud 21.11.2020. Statistikaameti statistika andmebaas, vaadatud 6.02.2024. Eesti haldus- ja asustusjaotuse klassifikaator, vaadatud 9.06.2014. Marja Kallasmaa: artikkel "Mäeltse" Eesti kohanimeraamatus. Tallinn: Eesti Keele Sihtasutus, 2016. Käina, Emmaste kihelkond: perekonnanimede raamat; Rahvusarhiiv, RA,EAA.1864.1.136; 1835
Harry Toffolo

Harry Stefano Toffolo (sündinud 19. augustil 1995 Welwyn Garden Citys) on Inglismaa jalgpallur, kes mängib vasakkaitsjana Inglismaa Premier League'i klubis Nottingham Forest. 2008. aastal liitus ta Norwich City noorteakadeemiaga. Norwich City põhimeeskonnas debüteeris ta 25. augustil 2015 Inglismaa liigakarikavõistluste mängus Rotherham Unitedi vastu. Norwich City meeskonnas mängis ta pärast seda veel vaid kahel korral hooajal 2016/17. Ülejäänud ajal oli ta peamiselt laenul teistes klubides: hooajal 2014/15 Inglismaa tugevuselt kolmanda liiga League One'i klubis Swindon Town, hooajal 2015/16 Inglismaa esiliigaklubis Rotherham United ja League One'i klubis Peterborough United, hooajal 2016/17 League One'i klubis Scunthorpe United ning hooaja 2017/18 esimeses pooles League One'i klubis Doncaster Rovers. 2018. aasta jaanuaris sõlmis ta kuni hooaja lõpuni lepingu Inglismaa esiliigaklubiga Millwall, kuid ta ei mänginud seal kordagi. 2018. aasta juunis sõlmis ta kaheaastase lepingu Inglismaa tugevuselt neljanda liiga League Two klubiga Lincoln City. Hooajal 2018/19 valiti Toffolo League Two hooaja sümboolsesse koosseisu. 2020. aasta jaanuaris sõlmis ta kahe ja pool aasta pikkuse lepingu Inglismaa esiliigaklubiga Huddersfield Town. 2022. aasta juulis sõlmis ta lepingu äsja Inglismaa kõrgliigasse tõusnud Nottingham Forestiga. Aastatel 2013–2016 mängis Toffolo Inglismaa noortekoondistes. "Tim Cahill and Jimmy Abdou: Millwall release veteran Australian and midfielder". BBC Sport. 17. mai 2018. Vaadatud 18. mail 2018. "Terriers sign Lincoln defender Toffolo". BBC Sport. "REDS COMPLETE HARRY TOFFOLO SIGNING". Nottingham Forest FC. 20. juuli 2022. Vaadatud 20. juulil 2022.  Harry Toffolo – pildid, videod ja helifailid Wikimedia Commonsis
Ceļmalas

Ceļmalas on küla (vidējciems) Lätis Gulbene piirkonnas Stradi vallas. Küla asub valla kirdeosas, Riiast 188 km kaugusel Gulbene linna piiril. Küla lahutab linnast Asarupe jõgi. Asulas on bussipeatus Ceļu pārvalde 26. Aastal 2017 oli külas 105 elanikku. Aastal 2022 oli elanikke 86. Autotransporta direcija Vietvārdu datubāze